《会稽道中》
清代·赵一清

收拾棋枰与酒铛，溪山到处眼偏明。雨来梅子黄时候，人在山阴镜里行。

款款竹舆经野渡，濛濛云气抱孤城。何缘得遂田居约，草服黄冠作耦耕。

作者简介：浙江仁和人，字诚夫。国子监生。治《水经注》，与全祖望、沈炳巽同称名家。著《水经注释》四十卷，旁征博引，订伪辨误，贡献甚多。另有《东潜文稿》。